L-Imam tal-parti l-kbira tal-kommunita' Musulmana f'Malta qal tiegħu dwar kif jaħsibha hu fuq il-gays. F'dak li qal, hu kien qed jirrifletti dak li tgħid ir-reliġjon Islamika fuq dan is-suġġett. Anzi kien kawt u attent għaliex ir-reliġjon Islamika hija terribli dwar atti sodomiti bejn irġiel. Jidher li l-preżentatur lanqas kien jaf il-liġi Islamika għax kont nistenna li jrossu fuq dan il-punt. Skont din l-istess liġi, dawk l-irġiel li jagħmlu atti sodomiċi ma' xulxin għandhom jinqatlu. Infatti rajna fl-aħbarijiet pajjiżi fejn fihom hemm il-liġi Islamika mħaddma ad litteram, persuni omosesswali irġiel jiġu maqtula billi jintefgħu minn post fil-għoli jew b'xi mod ieħor. L-anqas fil-kultura Kristjana tal-punent ma kellna dan kollu, għaliex l-qtil ta' persuni "gay", jew l-esekuzzjoni tagħhom, kienet biss xi ħaġa rari u ħafna drabi l-verita' għala persuna kienet tkun maqtula fil-punent ma kienx minħabba li hija gay, imma dan il-fatt kien jintuża biex tkun iġġustifikata din l-esekuzzjoni. Fis-sewwa, dawn kienu jinqatlu għal xi raġuni politika oħra. Fi kliem ieħor, tkun skuża biex il-persuna tiġi maqtula. Bħala ma kienet skuża li Marie Antoinette ġiet imsejħa li hija lesbika u marret mat-tifel tagħha fis-sodda u fuq din l-akkuża kienet ġiet ikkundannata mill-Assemblea Revoluzzjonarja biex titlef rasha! Ħa ngħidha ċara. Ma naħsibx li l-Imam għandu jittella' l-qorti u l-anqas ikun investigat mill-pulizija. Biss meta qassis tkellem u qal dak li jgħid il-katekeżimu tal-Knisja Kattolika lil xi ħadd fuq Facebook, qamu l-irwiefen tad-dinja kollha. Kellna żewġ ministri li tkellmu kontra tiegħu u talbu li jittella' l-qorti. Kellna l-assoċjazzjoni tal-gays li ħarġet stqarrija. Kellna l-arċisqof Scicluna li talab skuża u kkundannah. Ara issa, għax tkellem l-imam u qal il-pożizzjoni tal-Islam fuq dan is-suġġett, dawn in-nies kollha b'ħalqhom magħluq baqgħu! Dan jikkonferma l-ipokresija kollha li hemm wara l-każ ta' Fr. David Muscat u għala dan is-sit qed jitkellem kif qed jitkellem fuq din l-istorja għaliex dak li għandna huwa persekuzzjoni kontra l-ħsieb ħieles f'isem liġi li hija fażżula mill-bidu sal-aħħar. Bil-Filmat: L-Imam Mistoqsi Dwar Persuni Gay...Ara X'Wieġeb!